CELEX: 31979D0210
Language: el
Date: 1979-02-02 00:00:00
Title: 79/210/ΕΟΚ: Απόφαση τής Επιτροπής τής 2ας Φεβρουαρίου 1979 περί απορρίψεως τού χαρακτηρισμού ως επιστημονικής τής συσκευής μέ τήν ονομασία «Revco freezer, type ULT 1785» μέ συσκευή εγγραφής θερμοκρασίας, έναν εκτονωτήρα υγρού αζώτου καί διάφορα εξαρτήματα

Avis juridique important

|

31979D0210

79/210/ΕΟΚ: Απόφαση τής Επιτροπής τής 2ας Φεβρουαρίου 1979 περί απορρίψεως τού χαρακτηρισμού ως επιστημονικής τής συσκευής μέ τήν ονομασία «Revco freezer, type ULT 1785» μέ συσκευή εγγραφής θερμοκρασίας, έναν εκτονωτήρα υγρού αζώτου καί διάφορα εξαρτήματα  

Επίσημη Εφημερίδα αριθ. L 044 της 21/02/1979 σ. 0025 - 0025 Ελληνική ειδική έκδοση: Κεφάλαιο 02 τόμος 7 σ. 0064 

ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Φεβρουαρίου 1979 περί απορρίψεως του χαρακτηρισμού ως επιστημονικής της συσκευής με την ονομασία "Revco freezer, type ULT 1785" με συσκευή εγγραφής θερμοκρασίας έναν εκτονωτήρα υγρού αζώτου και διάφορα εξαρτήματαH ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς ως προς τους δασμούς του κοινού δασμολογίου εισαγωγής αντικειμένων εκπαιδευτικού, επιστημονικού ή μορφωτικού χαρακτήρα(1),  τον κανονισμό (ΕΟΚ) αριθ. 3195/75 της Επιτροπής της 2ας Δεκεμβρίου 1975 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75(2), και ιδίως τα άρθρα 4 και 5,  Εκτιμώντας:  ότι με επιστολή της 19ης Αυγούστου 1978 η Βελγική Κυβέρνηση εζήτησε από την Επιτροπή να θέσει σε λειτουργία την διαδικασία που προβλέπεται από τα άρθρα 4 και 5 του κανονισμού (ΕΟΚ) αριθ. 3195/75, προς το σκοπό του χαρακτηρισμού της συσκευής με την  ονομασία "Revco freezer, type ULT 1785" με συσκευή εγγραφής θερμοκρασίας και εκτονωτήρα υγρού αζώτου και διάφορα εξαρτήματα, σαν επιστημονικής συσκευής και, σ' αυτή την περίπτωση αν συσκευές ισοδυνάμου επιστημονικής αξίας κατασκευάζονται επί του  παρόντος στην Κοινότητα- ότι σύμφωνα με τις διατάξεις του άρθρου 4 παράγραφος 5 του κανονισμού (ΕΟΚ) αριθ. 3195/75, ομάδα εμπειρογνωμόνων αποτελουμένη από εκπροσώπους των Κρατών μελών συνήλθε στις 13 Δεκεμβρίου 1978 στα πλαίσια της Επιτροπής Τελωνειακών Ατελειών για την εξέταση  αυτής της ειδικής περιπτώσεως- ότι απ' αυτήν την εξέταση προέκυψε ότι η εν λόγω συσκευή είναι ψύκτης δυνάμενος να επιτύχει θερμοκρασίες εξαιρετικά χαμηλές, χρησιμοποιούμενος κυρίως για την αποθήκευση συλλογής πηγών αλλοιώσεως ενζύμων- ότι πρόκειται για συσκευή, η οποία, εκτός της χρησιμοποιήσεώς της για ερευνητικούς σκοπούς, μπορεί να χρησιμοποιηθεί για την κατάψυξη και αποθήκευση πολλών και διαφόρων προϊόντων- ότι πρόκειται για συσκευή πολλαπλών χρήσεων, η οποία δεν διαθέτει η ίδια  αντικειμενικά χαρακτηριστικά που να την καθιστούν κατάλληλη ειδικά για την καθαρή επιστημονική έρευνα και ότι δε δύναται, κατά συνέπεια, να θεωρείται σαν επιστημονική συσκευή,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Η συσκευή με την ονομασία "Revco freezer, type ULT 1785" δεν δύναται να θεωρείται σαν επιστημονική συσκευή.   Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 2 Φεβρουαρίου 1979.  Για την Επιτροπή Etienne DAVIGNON Μέλος της Επιτροπής  (1) ΕΕ αριθ. N 184 της 15.7.1975, σ. 1.  (2) ΕΕ αριθ. N 316 της 6.12.1975, σ. 17.